Čoso ežeras

Čoso ežeras () – ežeras šiaurinėje Lenkijoje (Varmijos Mozūrų vaivadija), prie Mrongovo miesto.

 Geografija 
Čosas – vienas iš Mozūrų ežeryno ežerų. Susideda iš dviejų telkinių – didesnio vakarinio, kurio ilgis 3,5 km ir rytinio, kurio ilgis 1,5 km. Upė Dajna pietuose jį jungia su Verbų ežeru, šiaurėje – su Juoduoju ežeru, Juno ežeru ir kitais ežeryno ežerais. Altitudė – 143 m. Aukščiausia pakrantės vieta – Keturių vėjų kalva. Kranto linija vingiuota, rytiniai krantai aukšti, miškingi, vakariniai – žemi.

Prie ežero yra kempingas „Cezar“, kelios jachtų prieplaukos ir valčių nuomos punktai.

 Literatūra 
 Sylwia Kulczyk, Edyta Tomczyk, Tomasz Krzywicki, Jacek Tokarski. Mazury. Przewodnik Pascala. Bielsko – Biała, 2006, ISBN 83-7304-597-X

Kategorija:Lenkijos ežerai